text: 68-årig fra Fredericia fundet i live
  02 januar 2016 kl. 21.07
  En 68-årig mand, der var forsvundet fra sit hjem i Fredericia er lørdag aften fundet i live. Det oplyser Sydøstjyllands Politi på Twitter.
  Sydøstjyllands Politi frygtede for den 68-åriges skæbne, da han kun var iført  meget lidt tøj til værn mod den bidende kulde og blæst.
  Han blev fundet kort efter kl. 21 meget tæt på sit hjem i det centrale Fredericia.
  På Twitter takker politiet på egne og familiens vegne for al den hjælp offentligheden har ydet i eftersøgningen, der har stået på siden lørdag eftermiddag.
  
  